টানা ১৪ দিন বন্ধ থাকবে কাশী মিত্র ঘাট শ্মশানের বৈদ্যুতিক চুল্লি

কলকাতা: ১৪ দিনের (14 Days) জন্য বন্ধ থাকবে কলকাতার ব্যস্ততম কাশী মিত্র ঘাট শ্মশানের বৈদ্যুতিক চুল্লি (Kashi Mitra Ghat crematorium )। নোটিশ দিয়ে এই কথা ঘোষণা করল কলকাতা পুরসভা (Kolkata Corporation)। রক্ষণাবেক্ষণের জন্য বন্ধ থাকছে এই বৈদ্যুতিক চুল্লি। আগামী শুক্রবার ২১ ফেব্রুয়ারি (21 February) ঘাট বন্ধ থাকবে।

আবার ২১ তারিখ সকাল ১১টার পর থেকে পুনরায় দাহক্রিয়া চালু করা হবে। ব্যস্ততম চুল্লি বন্ধ থাকার কারণে অসুবিধায় পড়তে পারে সাধারণ মানুষ।

পুরসভার সূত্রে জানানো হয়েছে, রক্ষণাবেক্ষণ কাজের জন্য বন্ধ রাখা হবে। তাই এই সময় নেওয়া হচ্ছে। এর পাশাপাশি শ্মশানের আরও কিছু কাজ করা হবে ওই সময়ের মধ্যে। শুক্রবার, অর্থাৎ ৭ ফেব্রুয়ারি থেকে সেই মতো কাজ শুরু করে দিয়েছে পুরসভাও।

আরও পড়ুন: বিরোধী হয়ে মানুষের পাশে থাকব, ক্ষমতার জন্য আসিনি: কেজরিওয়াল

মূলত, কাশী মিত্র ঘাট শ্মশানের বৈদ্যুতিক চুল্লি রক্ষণাবেক্ষণের দায়িত্বও পুরসভার কাঁধে। এই ঘাটের মহাশ্মশানে একটিই বৈদ্যুতিক চুল্লি রয়েছে। আরও একটি চুল্লি নির্মাণের অনুমতি চাওয়া হয়েছিল, কিন্তু সেই অনুমতি এখনও মেলেনি। ফলে এই একমাত্র চুল্লিটি বন্ধ রেখেই সংস্কারের কাজ শুরু করা হবে। যদিও, বিকল্প হিসাবে কাঠের চুল্লিও রয়েছে এই শ্মশানে। তবে বেশিরভাগ মানুষ সময় সাশ্রয়ের কারণে বৈদ্যুতিক চুল্লিকেই প্রাধান্য দিয়ে থাকে।

উত্তর কলকাতা ও শহরতলির বড় অংশের শবদাহ হয় এই শ্মশানেই। তাই অনেক সময় বাড়তি চাপও সহ্য করতে হয়। চাপ বাড়তে থাকায় শ্মশানটির সংস্কার জরুরি হয়ে পড়েছে।

এই সময়কালে বৈদ্যুতিক চুল্লিতে মৃতদেহ দাহক্রিয়া ব্যাহত হওয়ার কারণে সাধারণ মানুষের অসুবিধার জন্য দুঃখ প্রকাশ করা হয়েছে কলকাতা পুরসভার তরফ থেকে। আশেপাশের চুল্লিগুলি ব্যবহারের অনুরোধ জানানো হয়েছে।